પાકિસ્તાને જાહેરાત કરી છે કે તે હવે ચીનની મદદથી પોતાના એસ્ટ્રોનેટને અંતરિક્ષમાં મોકલશે. પાકિસ્તાનના સૂચના મંત્રી ફવાદ ચૌધરીએ નવેમ્બરમાં વડાપ્રધાન ઇમરાન ખાનની પહેલી ચીન યાત્રા પહેલા જાહેરાત કરતા જણાવ્યું કે પાકિસ્તાન 2022માં તેના મિત્ર દેશની મદદથી પહેલી વાર પાકિસ્તાની નાગરિકને અંતરિક્ષમાં મોકલશે. આમ હવે ચીનની મદદથી પાકિસ્તાને ભારતને ટક્કર આપવા માટે ‘અંતરિક્ષ યુદ્ધ’નું બ્યૂગલ ફૂંક્યું છે.